สวัสดีคะ พอดี หนูกินคุมแบบ 21 เม็ด ของ ยาสมิน อ่ะคะ แล้วประจำเดือนจะมาทุกวันเสาร์ของเดือน แต่หนูอยากจะเปลี่ยนวันให้ประจำเดือนมาวันอื่นแทน อย่างเช่น อยากให้ประจำเดือน มาวันจันทร์ หรือ ไม่ก็วันอังคาร อะไรแบบนี้อ่ะคะ ตอนนี้ หนูกินยาไปแล้ว 14 เม็ด แล้วยังเหลืออีก 7 เม็ด (18/6/61) พอหมด 7 เม็ดนี้ ประจำเดือนหนูจะมาอีกที จะตรงกับ วันเสาร์ที่ 30 มิย นี้อ่ะคะ หนูจะต้องเริ่มแผงใหม่ยังไง ให้ประจำเดือนเปลี่ยนวันมาคะ ปล. หนูกินยา 2 แผง ติดกันมา แผงนี้เปน แผงที่ 2 เพื่อที่จะเลื่อนประจำเดือนไปอ่ะคะ
สวัสดีค่ะ เนื่องจากยาคุมกำเนิดมี 21 เม็ด และต้องเว้นวันที่ทานยา 7 วัน ดังนั้นประจำเดือนย่อมจะมาทุกๆ 28 วัน และมาในวันเดียวกันของสัปดาห์ (ดังเช่นที่มาทุกวันเสาร์ของแต่ละเดือนดังที่เป็นอยู่)หากต้องการให้ประจำเดือนมาในวันอื่น อาจทำได้โดย1. การเว้นระยะในช่วงที่ต้องเว้น 7 วันให้สั้นลง เช่น เว้น 5 วันแทนที่จะเป็น 7 วัน ประจำเดือนในรอบถัดไปก็จมาเร็วขึ้น 2 วัน เช่น มาวันศุกร์แทน เป็นต้น หากต้องการให้เป็นวันพุธหรือพฤหัส ก็เว้นให้สั้นลงไปอีก คือเว้น 3 หรือ 4 วัน เป็นต้น2. การเพิ่มจำนวนวันที่ทานยาฮอร์โมน โดยต้องนำเม็ดยาแผงใหม่มาทานต่อไปอีก 2-3 วัน แล้วจึงค่อยหยุดทาน 7 วัน (และนำยาแผงที่แกะมาใช้ 2-3 วันดังกล่าวทิ้งไป) ประจำเดือนก็จะมาในวันจันทร์หรืออังคารแต่เนื่องจากในรอบนี้ ได้ทานยาคุมแผงใหม่ต่อไปโดยไม่ได้เว้น 7 วัน ดังนั้นในรอบบนี้ก็จะไม่มีประจำเดือนมา และเมื่อทานยาจนครบ 21 เม็ดแล้ว ประจำเดือนก็จะมาในวันเสาร์หรืออาทิตย์ตามเดิม ดังนั้นเมื่อจะเริ่มทานยาแผงใหม่ต่อ ก็ให้เว้นระยะเพียง 3 หรือ 4 วันดังกล่าวค่ะ และหลังจากนั้น ให้เว้นระยะ 7 วันตามเดิมค่ะ